Тея Пешова 08 Март 2017 21797 видяна\nВинаги съм имала проблем с взимането на решения. Дори с най-елементарните такива. Единственото, което мразя повече от това да правя избор, е някой да го прави вместо мен. Многото и разнообразни възможности и алтернативи винаги са ми действали объркващо . Ако някой ме гледа от страни, ще реши, че съм зодия везни, което за щастие не е така. Ето защо би ми било мнооого трудно да избера само един, определен цвят за косата ми и защо варианта за омбре, при който имаме минимум два нюанса, ме устройва идеално.\nКакто знаем, омбрето представлява преливане на един цвят в друг, като това трябва да се случва плавно. Странно нещо е модата. Ако преди години бяхме видели подобна прическа, навярно щяхме да си кажем: „Израснали са ми корените, крайно време да се боядисам." Към днешна дата обаче това не е така: омбрето е модерна тенденция, с която придобиваме интересен и нестандартен външен вид.\nРазбира се, има омбре и омбре. Някои хора са професионалисти в професията си, но други направо са способни да омаскарят лъскавата ни „грива." И тъй като за много от нас, дамите, косата е най-ценния аксесоар, понякога ни е страх да я оставим в ръцете на някой друг. Или просто сме от хората, които обичат да си поставят предизвикателства? Или, като мен, обичате свободата? Свободата да опитате, свободата да сгрешите, да съжалявате след това, или пък точно обратното – да сте приятно изненадани от неподозираните си качества (на фризьор)... свободата да си направите омбре САМИ... Вижда ви се твърде сложно? Не е, ще се убедите. Но преди това: не се подценявайте, смело влезте в ролята на своя личен коафьор.\nИ така, как се прави Омбре коса вкъщи:\nИзчакайте косата ви да се намърси. Правилно разбрахте! Нека се омазни, именно тази „мазнина" има защитна функция срещу вредните съставки, които се съдържат във всяка една боя.\nОблечете си някоя „бракувана" дреха, за която няма да съжалявате, ако я изцапате с боя. Защото веднъж случи ли се, процесът по изпиране на съответната дреха е невъзможен.\nСрешете се. Добре се срешете!\nВземете фолио и го нарежете на лентички с различна дължина.\nРазделете косата си на четири части. Първите две обхващат косата от меката част на ухото до върха му – симетрично, от двете страни. Вторите две включват зоните от върха на ухото до слепоочието. Косата, която остава свободна отгоре, на темето ви, включва и вашия бретон. Ако тези кичури са твърде къси, не е нужно да боядисвате върховете им, тъй като при омбрето, основата на косата така или иначе трябва да остане тъмна.\nВземете стара кърпа и я поставете на раменете си, за да избегнете съсипването на горната си дреха, а също така и боядисването на кожата на гърба и раменете. Същата работа може да ви свърши плик за боклук, в чието дъно сте пробили дупка, през която да промушите главата си, създавайки иновативно „пончо."\nНанесете боята от краищата на косата нагоре по дължината на косата (около 7,5 см), като за целта можете да използвате ръцете си или подходящ апликатор, подходящ за целта.\nУвийте краищата на цялата коса, която сте останали пусната по раменете ви, в парченцата фолио, като отново я разделите на четири зони. Продължете така, докато остане само бретона ви. С него вече знаете какво да НЕ правите.\nИзчакайте „три песни време", или иначе казано – 15 мин са напълно достатъчни, защото нищо прекалено не е хубаво.\nПремахнете едно от парченцата фолио и проверете дали сте постигнали желания ефект. Ако е така – махнете всички парченца фолио, ако ли не – върнете сваленото и изчакайте още малко.\nПристъпете по-нагоре по дължината на косата в посока към корените – около 6,4 см. Повторете процедурата с парченцата фолио и не отмивайте все още боята от краищата на косата си, за да могат да изсветлеят още повече.\nОтново свалете повторно поставеното фолио.\n„Покачете се" с помощта на фолиото още 3, 8 см нагоре в посока към корените на косата. Поставяйте ги небрежно, за да се получи естествена визия накрая.\nТози път не дръжте фолиото толкова дълго, колкото предните два пъти, защото тук целта е да боядисаме косата в по-светъл нюанс, за да се получи ефектът на постепенно преливане, към който в крайна сметка се стремим.\nИзплакнете косата си нито с гореща, нито със студена вода. И двете крайности биха и навредили – улучете „златната среда" по отношение на температурата на водата, тъй като след боядисване косъма е особено чувствителен и изтощен.\nИзбягвайте употребата на шампоан при следващите няколко миения на косата, хем, за да я щадите, хем, за да не отмиете цвета. Вместо това използвайте балсам за заздравяване и подсилване на косъма.\nНе ползвайте сешоар след изплакването на косата си. Оставете я да изсъхне сама, за да избегнете допълнителното увреждане на косъма.\nТова е, момичета! Какъв е резултата в огледалото? Вече убедихте ли се, че можете всичко? И запомнете, модата на омбрето може и да отмине, но има едно нещо, което винаги ще е актуално: това сте самите вие!\nсъвети при боядисване на коса\nКъдрава коса - изпитание или дар


Пилешка супа с топла застройка - Кулинарна работилница\nОСНОВНИ ЯСТИЯ, СУПИ И ЧОРБИ, ЯСТИЯ С ПИЛЕШКО МЕСО\t/ 23.12.2013\nВ крайна сметка бабите ни са били прави, убеждавайки ни, че пилешката супа има своите благодатни свойства не само върху задоволяването на вкусовите ни потребности, но и при началните симптоми на настинка. Учени от Небраска са направили изключително задълбочени анализи, установявайки, че съдържанието на карнозин в пилешката супа помага на имунната система да се пребори с началния етап на инфекция, като едно от основните им твърдения е, че приемането на гореща пилешка супа забавя движението на неутрофилите, най-често срещаният тип бели кръвни клетки, които мигрират в белите дробове, когато човешкият организъм е поразен от инфекции на горните дихателни пътища. Екипът на д-р Стивън Ренард смята, че ефективността на пилешката супа се крие и в комбинацията от другите й съставки. Тестовете, в които участие вземат 15 доброволци, се правят на базата на супа, съдържаща пиле, лук, сладки картофи, пащърнак, ряпа, моркови, стъбла от целина, магданоз, сол и черен пипер.\nИ все пак, дори да гледате с недоверие към въпросните научни изследвания, няма как да се отрече съдържанието на здравословните хранителни вещества в пилешката супа, независимо от конкретната рецепта – със застройка, без застройка, с чесън или не, с картофи или без.\nСъществуват поне пет причини да консумирате пилешка супа, когато сте болни:\nПилешкото месо съдържа аминокиселината цистеин, която спомага за по-лесното откашляне.\nПо време на инфекцията на горните дихателни пътища в белите дробове се образува слуз, която не само може да се сгъсти, но е и добра среда за ускоряване на разпространяването на вируси и бактерии. Парите от горещата пилешка супа са доказано по-ефективни, отколкото горещата водна баня, която лекарите ни съветват да правим, когато сме със запушен нос.\nМорковите са чудесен източник на бета-каротин. Тялото го преобразува във витамин А, който също се бори с инфекциите.\nЛукът, чесънът и джинджифилът са мощни имунно-благоприятни подправки. Лукът съдържа кверцетин, естествен анти-хистамин и е противовъзпалителен. Активната съставка алицин в прясно счуканият чесън работи като естествен антибиотик. Основните активни съставки в джинджифила имат антисептично и лимфо-почистващо свойство, подобряващи кръвообръщението.\nОбгръщането с топло одеяло и хапването на гореща пилешка супа, когато сте болни, наистина може да повдигне настроението ви и да ви помогне да се почувствате по-добре. Това всъщност ще повдигне настроението и на хората около вас!\nИ още нещо – не е нужно да сте болни, за да се насладите на една пилешка супа. Опитайте рецептата, която ще ви споделя, и целият ви ден ще е маркиран с усмивки.\nкубче пилешки бульон (по желание)\nЗа топлата застройка:\n350 г кисело мляко (почти ¾ кофичка)\n1 с. л. бяло брашно\nМорковите и лукът се нарязват на ситно, суровият картоф се настъргва на ренде под формата на каша и всичко това се изсипва в дълбока тенджера със студена вода. Когато кипнат, зеленчуците се варят самостоятелно 15 минути, след които се добавят и пилешките бутчета. По този начин всичко се вари още около 40 минути, за да пилешкото месо да се свари добре. След това бутчетата се вадят от супата, обезкостяват се и месото се накъсва на конци, а после се слагат солта, бульонът и шепа фиде. През това време се подготвя и топлата застройка, като в подходящ метален съд се разбиват яйцето, киселото мляко и брашното. Получената смес се прехвърля върху котлон на тих огън и с постоянно бъркане се изчаква пълното й затопляне. Готовата топла застройка се смесва първо с 1-2 черпака от супата с бъркане, за да не се пресече, а след това бавно започва да се излива към пилешката супа отново с бъркане до получаването на хомогенна течност. Отстранена от огъня, супата се поръсва с нарязан на дребно свеж магданоз.\nЛеща по калугерски\nПодлучени тиквички с ориз и варени яйца\nTotal Visits: 2 225 326


Легендарната Nokia 3310 се завръща в България | webcafe.bg\n20.06.2017, 14:40 (обновена 20.06.2017, 15:57)\nСнимка: © Cnet.com\nУстройството се предлага от 2 от мобилните оператори\nЕдна легенда се завръща в България. Новият модел на един от любимите телефони на много българи Nokia 3310 вече се предлага от два от мобилните оператори у нас. От 21 юни (сряда) желаещите да го имат ще могат да си го купят в магазините на "Виваком" и "Мтел".\nУстройството, популярно със завидната си здравина и издръжлива батерия, ще се предлага в традиционния тъмносин цвят, а цената е повече от достъпна - под 10 лв.\nВъв "Виваком" може да го купим за 9.90 лв. в брой с тарифен план Smart L, който струва 23.99 лв. на месец.\n"Мтел" го предлагат за 9.99 лева в брой с абонаментен план "Мтел без граници XL", чиято цена е 24.99 лв. на месец.\nТретият мобилен оператор - "Теленор" засега няма да предлага новото устройство.\nТелефонът е подходящ за хора, които непрекъснато общуват, предлагайки до 22 часа време за разговори с едно зареждане. В допълнение батерията на Nokia 3310 може да изкара цял месец в режим на готовност и то само с едно зареждане.\nУстройството разполага с 2-мегапискелова камера с LED светкавица. Притежателите му могат да се насладят на емблематичната игра "Snake".\nNokia 3310 ще се предлага и със слушалки, с които ще могат да слушат над 50 часа музика с едно зареждане. Телефонът се произвежда от HMD Global - компанията-собственик на лицензите на Nokia.\nOще: mtel nokia 3310 vivacom абонаментен план виваком мобилни оператори мтел телефон функции цена


Ковидуване, вместо коледуване, на Коледа 2020 :: Кореспондент - От мястото на събитието | Областният вестник на Велико Търново\nКоледа на молитвите и надеждите\nСнимка: През март улиците във Велико Търново опустяха както никога досега заради въведеното извънредно положение\nНе точно тази Коледа чакахме през 2020. Може би най-странната, тъжната, плашеща, объркана Коледа в живота ни. И колкото и да искаме да се вслушаме в призивите на вечните оптимисти, че коледният дух съществува, ни е трудно да го направим. И в чудеса ни е трудно да повярваме. Защото най-голямото чудо на света ще бъде да изчезне този гаден, отвратителен вирус, който преобърна живота ни. Това обаче едва ли ще стане скоро.\nКогато посрещахме Коледа през 2019, никой не си е мислил какво ни очаква. Нито пък каква горчива ирония е носело пожеланието за незабравима Нова 2020 година. А страшното дойде още в последния ден на старата и първия ден на новата година. С първите кратки, никому неправещи впечатление съобщения някъде в края на новините, че в Китай се е появил вирус, от който хората умират, вероятно от изяден прилеп на някакъв пазар. На 31 декември 2019 представителството на Световната здравна организация в Китай беше информирано за 27 случая на пневмония с неизяснен произход. Пациентите са били регистрирани в 11-милионната метрополия Ухан.\nКитайска им работа, насмешливо подхвърлихме ние и продължихме да си гледаме работата. И пак през ум не ни минаваше, че нашата работа е изключително пряко свързана с този проклет прилеп. Който ще срине буквално световната икономика, ще остави в ступор икономически гиганти, мастити политици, видни учени. Ще затвори граници, ще обърка всичките ни планове. Ще доведе до смърт, много смърт...\nЗаразата достигна до Европа. На нежния празник 8 март 2020 в България беше обявен първият доказан случай на коронавирусна болест 2019 (COVID-19), причинявана от вируса SARS-CoV-2. Новината беше водеща в емисиите, но на никой не му пукаше. На телевизионните екрани изгря генерал Мутафчийски, председател на създадения по-рано Национален оперативен щаб. Всеки ден той имаше нелеката задача да съобщава броя на заразените и починалите, както и последните мерки за ограничаване на заболяването. Генералът стана една от най-коментираните личности в държавата. Подкрепян и одобряван от едни, хулен от други, той стана герой на стотици вицове, колажи, смешки и всевъзможни интерпретации на народния фолклор в социалните мрежи. На 14 март той излезе с емоционално обръщение, че ще се загубят човешки животи и то на тези, които най-много обичаме. По-късно в едно интервю изригна с фразата, че „яко ще се мре”, която възмути обществото и малцина се замислиха колко пророчески ще са неговите думи.\nМеждувременно на 11 март беше обявен първият смъртен случай в България - на 66-годишна жена с COVID, която почина в „Пирогов”.\nНа 13 март правителството обяви извънредното положение в страната за един месец, на 20 март бяха поставени КПП-та в областните градове с цел да се ограничи пътуването. Започна надхитряването с декларации и първите санкции за нарушителите. Бяха въведени „зелените коридори” за пазаруване на възрастните хора в хранителните магазини и аптеките. Затвориха училищата и детските градини, моловете, ресторантите, баровете, кафенетата, магазините за промишлени стоки. Улиците в градовете опустяха, хората се прибраха по къщите си.\nПосле положението беше заменено с извънредна епидемична обстановка, която се удължаваше периодично от властта.\nПърви случай на заразен с коронавирус във Велико Търново беше обявен от ген. Мутафчийски на 18 март. Ставаше дума за 30-годишния син на обичан детски лекар, също медик. Това разбуни търновската общественост и трябваше да минат дни и дори месеци, докато напрежението стихне.\nНа 17 април беше съобщено и за първи смъртен случай на пациентка с коронавирус във Велико Търново - 74-годишна жена със съпътстващи заболявания.\nОт 12 април до 13 май 2020 г. беше въведено задължителното носене на маски на обществени места в страната. На 1 май мярката беше облекчена и маските паднаха.\nДойде времето на абитуриентските балове. Във Велико Търново беше решено те да се проведат за пръв път на Царевец, за да се осигури дистанция. В заведенията, където празнуваха младежите, бяха взети всички мерки за дезинфекция и разделяне на хората по масите. Въпреки всичко, червеният килим на крепостта отведе до неочаквани и лоши последици, защото няколко дена по-късно стана ясно, че един от завършващите елитно училище е заразен. Това доведе до лавинообразно повишаване на броя на абитуриенти и преподаватели с COVID. Смъртта на зрелостник в областната болница предизвика огромен скандал, след като баща му обвини лекарите за неговата кончина и в телевизионния ефир и във Фейсбук започна истинска война срещу МОБАЛ. Това доведе до проверки на лечебното заведение, които месеци по-късно доказаха, че нарушения няма, но грозният конфликт не стихна. Стигна се дори до ексхумация на тялото на момчето, за да се проверят сигналите за нередности в лечението му.\nС решение на МС извънредната епидемична обстановка се удължаваше всеки месец. През лятото нещата като че ли започнаха да се успокояват. Заведенията заработиха, плажовете по морето се изпълниха с народ. Измамната глътка въздух обаче стигна до откриването на учебната година.\nМаските и пълната дезинфекция в учебните заведения не помогнаха. От там нататък нещата тръгнаха стремглаво надолу. Заразени учители и медици, нарастване на броя на хоспитализирани пациенти в болниците, срив на здравната система, непрекъснато повишаване на хората с COVID в страната, все повече загубили битката с болестта...\nПотресаващи новини за пациенти, които умират на прага на болничните заведения заради липса на места, остър недостиг на персонал в лечебниците, човешки трагедии и разкази на семейства, загубили близък, заляха медиите и станаха основна част от новините. България отбеляза черен рекорд като първа страна в Европа по смъртност от COVID 19. Въпреки всичко голям процент от българите продължават да вярват, че вирус не съществува и цялата ситуация е плод на световна конспирация.\nСтигна се до ново частично затваряне на държавата от 27 ноември до 21 декември. Противоречиви мнения даваха индикации ту за отваряне, ту за още по-строги мерки, по подобие на много европейски държави. До редакционното приключване на броя в сряда - 16 декември, не беше ясно какво ще е решението на правителството и дали локдаунът ще продължи.\nСпоред статистиката към 15 декември общият брой на потвърдени случаи в страната досега е 181 544, като активните са 90 128. Възстановили са се 85 578 души. В болници се лекуват 7045 пациенти с коронавирус, от които 580 са в интензивни отделения.\nПочинали с коронавирус са 5838 души.\nСбъдна се тъжното пророчество на един виден български професор, че в един момент всеки от нас ще има близък или познат, който си е отишъл от коварния вирус...\nПрез последните месеци се промениха условията за правене на PCR и антигенни тестове. Учени създадоха ваксина, която вече се поставя в европейските държави, предстои това да се случи и в България.\nНа фона на всичко това, предстои да посрещнем светлия християнски празник Рождество Христово. Ясно е, че той ще е различен. Без коледарчета, без шумни коледни банкети, без коледни базари и пищни тържества, без многолюдни семейни събирания. Много деца, които учат в чужбина, няма да си дойдат при семействата, това важи и за тези, които са зад граница, за да изкарват хляба си.\nЩе е една наистина по-смирена Коледа. Коледа на ковидуването. На молитвите и на надеждите. Че това ще свърши, че ще свалим маските, ще се прегръщаме и целуваме, че ще дишаме, ще обичаме, ще се разхождаме, ще се веселим, ще живеем свободни. Дано Бог чуе молитвите ни в святата Рождественска нощ, когато се сбъдват всички желания.


Беларуски полицай задържа протестиращ в Минск на 23 януари 2021 г.\nБеларуските власти не са разследвали обвинения за изтезания над протестиращи, задържани по време на антиправителствените протести в страната. Това се казва в доклад на организацията за защита на човешките права Амнести интернешънъл.\nМасовите протести срещу режима на Александър Лукашенко продължават повече от пет месеца. По данни на ООН от началото на демонстрациите повече от 30 хил. души са арестувани, а стотици са ранени.\nБеларуското правителство отхвърля обвиненията в насилие над цивилни.\nМакар властите да са получили повече от 900 жалби за злоупотреби, извършени от полицията, те не са започнали нито едно разследване по случаите, пише в доклада. Вместо това са заведени дела срещу протестиращите, които са обвинени в организиране на масови безредици и употреба на насилие срещу полицаи.\nВ доклада на правозащитната организация се посочва, че задържаните протестиращи са систематично малтретирани. Авторите се позовават на свидетелства на задържани, които казват, че върху тях е упражнявано насилие и са били лишавани от вода, храна и медицински грижи в продължение на дни. От организацията заявяват, че разполагат със снимки, видеозаписи и показания на жертвите като доказателство.\nОт Амнести интернешънъл призовават международната общност да предприеме действия за постигане на справедливост в Беларус и насилниците да понесат отговорност.\nМиналия месец комисарят на ООН за правата на човека Мишел Бачелет също взе отношение по въпроса. Тя настоя беларуското правителство да освободи всички хора, арестувани незаконно по време на протестите и да разследва жалбите за изтезания.


ТБ Конструкшън І Стъклени врати Бургас\nФирмата предлага богат асортимент от плътни и стъклени шумуизолиращи стени.\nСтъклени врати и прегради за интериорно и екстериорно приложение с марката WSS\nШумоизолиращи и стъклени подвижни системи с марката HUFCOR\nПодвижни плътни преградни шумоизолиращи стени HUFCOR тип 100 са съвременно решение за максимално функционално използване на пространствата. Подвижните стени са налични с едноточково и двуточково окачване на всеки панел, с ниво на редукция на шум до 57 dB, изпитани съгласно действащото европейско законодателство. Изборът на покрития е почти с неизчерпаеми възможности – ламинат, HPL, лакирани, естествен фурнир, винил, кожа и други. Като възможности са апликиране на акустични повърхности, магнитни покрития, покрития за писане с маркер и други. Алуминиевите рамки на панелите и релсовите пътища могат да бъдат прахово боядисани или елоксирани, за да се постигне цветово съчетание с избраните покрития или дизайна на таван и стени на помещението.\nПодвижните панели се движат бързо, безшумно и без никакви усилия.\nПодвижните шумоизолиращи стени HUFCOR са налични и във вариант полуавтоматични с електрическо задвижване на уплътненията.\nПодвижните шумоизолиращи стени HUFCOR са подходящи за проекти като хотели, конферентни зали, офиси, болници, детски градини, училища, университети, спортни и увеселителни центрове и други. 100% Произведени в Германия.\nПодвижни стъклени преградни шумоизолиращи стени HUFCOR moViSTA\nНовото технологично поколение стъклени подвижни шумоизолиращи стени HUFCOR moViSTA комбинират трансперантност и висок комфорт от редукция на шум. Създаване на пространсво и естествена осветеност. Акустично преграждане на пространствата без визуална преграда. 100% Произведени в Германия.\nПодвижни стъклени стени HUFCOR G3000 от единично закалено стъкло.\nПриложението на подвижните стъклени стени HUFCOR G3000 е широко разпространено и присъства най-вече в модерната съвременна архитектура. Създава се усещане за простор и светлина, като и се постига максимална функционалност на съчетание на пространствата. Подвижните стъклени стени покриват изискванията за преграждане на помещенията физически, но не и визуално. Приложението им хармонира с почти всеки дизайн на интериора. Подходящи за екстериорна употреба . 100% Произведени в Германия.\nСтъклени врати Бургас\nТелефон 0895 818 986\nТелефон 0892 775 340\nАдрес гр. Ветрен, ул. 14-та №49


Велики 11, които не хванаха Големите уши | SportingLife\nБуфон скоро може да излезе от този страхотен състав\nSportinglife 11:05 ч., 29 Май 2017\nТази, за която мечтае всяко хлапе, което обича футбола. А колко са хлапетата, които не обичат играта?\nНяма малчуган, роден в Европа, който да не е гледал с искрящи очи как неговите идоли вдигат купата на европейските шампиони, държейки я за големите уши.\nПредпоследна глава от сладката приказка за Джиджи Най-великият номер 9 Тоти не се дискутира. Това е за обикновените хора\nНякои - като Меси, Роналдо и Касияс, например, имаха щастието да и се радват по няколко пъти. Навремето Ди Стефано и останалите от първия велик Реал Мадрид, направо са си я присвоили...\nЕто опит за това от Sportinglife.bg:\nДва пъти бе близо, но губеше финали с Ювентус.\nДобрата новина е, че ще има още поне един шанс, на 3 юни в Кардиф. Юве пак е на финала, този път срещу Реал, и Джиджи може да направи "трансфер" навън от този суперотбор.\nСигурно ляга и става с тази мисъл от седмици.\nГолемият бранител на Франция от 90-те години спечели всичко с националния си отбор. Но с Монако и Барселона остана в подножието (полуфинал), а с Юве почти стъпи на върха, но загуби с дузпи от Милан през 2003-а. А какъв бранител беше!\nЗа мнозина той е най-странната "Златна топка" в историята, но през 2006-а бе канарата, която спираше всякакви опити някой да подкопае италианската крепост на Мондиала. Игра в Ювентус, после и в Реал... Все големи отбори. Но не спечели трофея.\nФутболист, минал през ПСЖ, Барселона и Манчестър Юнайтед, би следвало да има шансове да вземе поне веднъж тази купа. Капитанът на френския отбор от 1998-а обаче е стигал най-близо до трофея два пъти - на полуфинал.\nВ родината му го наричат Президента, но за турнира на европейските шампиони това прозвище не изглежда уместно.\nВ системата 3-4-3 подредихме нашия въображаем идеален тим. Направихме го, за да дадем простор и място в състава на гениите, които могат да бъдат включени. Ще видите, че не са малко.\n1 Дэнис Олегов 29.05.2017 14:40:05\nЩе е интересно и единадесеторка, която никога не е играла на световно.


Коментари - Битката за Лондон: Кой ще наследи трофея на Григор? | Корнер.dir.bg\nБитката за Лондон: Кой ще наследи трофея на Григор?\nИзявен фаворит няма, а кандидати - колкото искаш\nГригор най-добре до Бризбейн да почива. И най-вече да се опита да се справи с проблемите си (преди всичко психическите). Хубавото на следващия му сезон е, че няма много точки да защитава и при добра форма бързо може да дръпне напред. Тоя сезон за него вече е приключил.\nЗдравето е на първо място.След това с усилия и много тренировки ,Гришо би могъл отново да затадва феновете си.Аз му го пожелавам от все сърце.\nЦяла година в почивка (нерегистриран)\nНяма контузени и болни тази година и затова Григорчо ше почива.\nСигурни са Надал, Джокович и Дел Потро.... в първото изречение, а Федерер "несигурен ли е"?\nНе е несигурен, просто още не е класиран математически\nА? Той се класира още със спечелването на АО.\nОт всичко на земята най - много мразя да гледам високи мъже, зомбита, върколаци, дори вампири но не високи мъже. Разбира се че не съществува Бог. Тази лъжа е измислена за доставя удоволствие на развратници.\nНе 90%, а 100% е сигурно, че Гришо няма да играе на финалите. Вече и на теория няма никакви шансове. В момента е 1780 точки зад 8мия (точки спечелени само този сезон). На финалите отиват първите 8. До края на сезона може да участва в един мастърс - 1000 точки, един турнир АТП500 и един АТП250. Ако участва и спечели и трите ще събере 1750 точки и пак ще е зад Доминик Тийм дори Тийм да не спечели и една точка... Да не говорим, че след турнира в Шанхай Григор ще бъде на 20то място (засега) по спечелени точки само този сезон...\nНе могат да разберат съвсем точно концепцията за спечелените тази година точки и че те не сумират или вадят от миналогодишни, затова така става. Григор, при хипотеза, че спечели поне 1500 точки в оставащото време ще може да го добута до резерва. А поне една резерва винаги влиза в този турнир. Но, това е единствено възможната хипотеза, която е тъпо да се обсъжда, при условие, че е много вероятно той да играе чак в Бризбейн догодина.


Терминално* настроение - България - Дневник\nЧавдар Димов, мениджър изследвания в Икономедиа\n17:44, 27 мар 11 , 8112\nКоментар на рисърчъра: От години изследвам аудиториите на "Икономедиа". Наричаме читателите си активните хора на базата на познанието ни за техните професии, служебно положение, бизнес, доходи, образование, интереси. Знам, че това са мислещи хора. Хора с позиции в бизнеса, с позиция за случващото се в държавата, с отношение към ситуацията около тях. Да видиш, че огромна част от тях са потенциални емигранти и че повечето млади не виждат бъдеще тук, е истински тревожен факт.\n4.1 от възможни 10. Така младите възрастни – хората между 18 и 25 години, посещаващи сайтовете на "Икономедиа", оценяват доверието си в българските институции - правителство, президент, парламент, МВР и съдебна власт. При по-възрастните – 26-45 години, недоверието е още по-силно. Властта получава само 3.6 по десетобалната скала (където 10 е най-високата степен на доверие). Данните са от две проучвания, реализрани в края на февруари и началото на март чрез онлайн панела за изследвания на "Икономедиа"**.\n4.1 по скалата на младите\nМладите хора не са аполитични, както може би някои си мислят. 84% от тях са казали, че се интересуват от политическия живот в страната. Когато "четем" данните, виждаме, че думата, която по-скоро им подхожда, е недоволни. Конкретната оценка за доверието им в правителството е 4.7, в президента е 4.0, в Народното събрание – 4.0, в МВР – 4.3, а в съдебната власт едва 3.6. За да го кажем в едно изречение – младежите в България живеят в държава, която не може да удовлетвори и наполовина техните очаквания за начина, по който трябва да си върши работата. А определено им пука, защото 32% са участвали в граждански протести, които не са в интернет.\nЗа да допълним картината, ще кажем, че системите на здравеопазването и държавната администрация (извън изброените по-горе институции) също са с доверие 4 от възможни 10. Единствено висшето и средното образование достигат съответно 6.0 и 5.8. Вероятно фактът, че голяма част от анкетираните все още учат/доучват, допринася за тези резултати. Трябва да отбележим, че оценките за същото на 26-45-годишните са близки до тези.\nПочти всички гледат навън\nСамо 18.2% от младежите никога не са мислили да напускат България (с цел различна от туристическата). Това означава, че 82% са обмисляли вариантите да търсят щастието и успеха си другаде, а това е може би най-лошото, което може да се случи (или да продължава да се случва) на една държава. Фактът, че 42% са обмисляли само да учат навън, а 34% да работят само временно, не е успокояващ. Защото съвсем ясно показва, че посоката, в която гледат онези, на които ще разчитаме в бъдеще, е навън.\nЗащото се вижда, че те предпочитат да планират бъдещето си другаде. Една трета от тях (30%) дори са казали, че искат да работят в чужбина постоянно, т.е. и да живеят там.\nАко се чудите защо, ето някои от отговорите им в полето за свободен текст, което оставихме: "В чужбина има по-добро образование", "В чужбина има по-добри възможности за реализация", "По-висок стандарт на живот", "Разочарован от средата и живота у нас", "Нефункционираща държава, липса на ред" и др.\nПо-възрастни – по-мрачни\nСигурно никой няма да се учуди, че по-възрастните (26-45 години) са още по-критични. Особено при описаните вече степени на доверие в институциите на младите, които тепърва ще имат сблъсъци с държавната машина. Тук единствено правителството надхвърля четворката (4.4) (скалата стига до 10). Президентът е с едва 3.3, парламентът – също 3.3, МВР – 3.9, съдебна власт – 3.1.\nЗа да бъдем още по-детайлни, ще кажем, че 42% от анкетираните са оценили доверието си в правителството между 1 и 3. При президента обаче между 1 и 3 са 64%, парламент – 59%, МВР – 52%, съдебна власт - 64%. Здравеопазването и държавната администрация са със средни оценки съответно 3.7 и 3.6. И в двата случая повече от половината анкетирани са маркирали доверието си в тях между 1 и 3.\nАко за младите хора относително лесно определихме резултатите като недоволство, тук е трудно да облечем тези числа в една дума. Доверието е толкова ниско, че почти сигурно има емоционални измерения, които не сме засекли с питане. Но на въпроса мислили ли са някога да емигрират 43% са отговорили с "да, за да живея и работя за постоянно". Една трета (33%) са обмисляли същото, но временно. Тук делът на тези, които никога не са обмисляли да живеят извън България, е по-висок – малко над 25%, или всеки четвърти анкетиран.\nВ свободните отговори за причините има повече горчивина: "Заради мизерията в България", "Заради парите", "Недоволен съм от живота в България", "За по-уреден, по-спокоен живот, ред и сигурност", "Няма бъдеще", "За по-добър стандарт" и други.\n* Терминално - стана популярен израз в социалните мрежи, след като във втората половина на миналата година се появи определението "този текст е терминален" - чудиш се единствено Терминал 1 или Терминал 2 да избереш (летище София има само 2 терминала - бел.ред.)\n** В двете изследвания са участвали общо 519 читатели (243-ма между 18-25 и 276 на възраст 26-45). Проучванията са представителни за хората, които посещават сайтовете на "Икономедиа". Онлайн панелът за изследвания на медийната група обхваща всички читатели на изданията (печатни издания или сайтове), които са пожелали да участват в проучвания на аудиторията. Към момента те са над 14 000. Ако искате да научите повече и да се регистрирате в него, посетете http://id.capital.bg/research За въпроси - [email protected]\nepoc 20:22, 27 мар 11 / Неутрално\nПишете ме и мен към третата група - навън, без желание за връщане. Писна ми 22 години да съм част от поредния ...\nlima 09:43, 28 мар 11 / Неутрално\nКато изключвам първите емигранти 1989-1991 към Канада най-вече, огромна част от младите емигрирали от България...\nРейтинг: 1291 20:22, 27 мар 11 Неутрално\nПишете ме и мен към третата група - навън, без желание за връщане. Писна ми 22 години да съм част от поредния социален експеримент, крайния резултат от който е, че 30-40 човека си пълнят гушите за сметка на останалите няколко милиона.\nРейтинг: 524 22:46, 27 мар 11 Неутрално\nи "рисърчърът" е емигрирал, като е започнал от речника си..\nРейтинг: 1291 23:42, 27 мар 11 Разстроено\nАз съм се запътил вече. Просто действам мудно. Но ще се случи!\nРейтинг: 1650 00:03, 28 мар 11 Неутрално\nДо края на 3-ти курс (т.е. лятото на 1992) таях някакви надежди да се върна в България, след като завърша образованието си. Някъде там стана пречупването, че не ща объркана, мафиотска държава. И си останах в Чехия. Не сме богати, има проблеми, и тук наследството от комунизма в главите на хората е ужасно. Но ежедневният живот е подреден и относително спокоен - направено е така, че да не те притесняват излишно.\nСлед 22 години навън (излязох да уча през лятото на 1989) нямам и намерение да се връщам. Няма и закъде - животът ми протича тук вече.\n09:38, 28 мар 11\nРейтинг: 521 09:43, 28 мар 11 Неутрално\nКато изключвам първите емигранти 1989-1991 към Канада най-вече, огромна част от младите емигрирали от България до скоро бяха студенти, отишли на бригада или директно да учат в чужбина и започнали да се връщат все по-рядко, и по-рядко до момента, в който нямат никакво желание и не виждат смисъл да го правят.\nЛошото е, че в момента все повече и повече млади хора над 30 години, вече завършили, голяма част от тях с професии, семейства и деца, уморени да борят, напълно осъзнато вземат решение за емиграция и бягат от България. Завинаги. Това е, ама адски тъжно и страшно. А тези хора наистина са много.\nИначе и аз като muiiio Всички са наясно, че проблеми има навсякъде , но поне една голяма част от ежедневните унижения тук, не задължително свързани с пари, са спестени до голяма степен там.\nРейтинг: 572 10:29, 28 мар 11 Неутрално\nБройте ме и мен за емигрант!\nУча английски усилено, повишавам квалификацията си и се следя Ph. D. програмите в Англия с ясната цел да се изстрелям на там при първа възможност и да си търся по добро поприще.\nИначе редовно участвам в лотария "Зелена карта". Най-странното е, че всичките приятели от компанията ни спечелиха и голяма част от тях учат и живеят в САЩ. Ако имам късмет тази година и аз да съм от спечелилите направо си събирам багажа и заминавам.\nОсновното което ме притеснява в България е липсата на ред и последователност. Не се знае какво се прави, защо се прави и кой го прави и съответно кой носи отговорност.\nНяма последователност в действията и не виждам как мога да планирам нещо за в бъдеще при такова положение.\nТова е най-главната причина да имам желание да напусна. Образованието е следващата което искам. Тук нямам възможност да натрупам повече знания в по голям мащаб.\nРейтинг: 1291 10:52, 28 мар 11 Неутрално\nЕдва ли не има учудени?\nРейтинг: 1716 12:30, 28 мар 11 Неутрално\nПредвид тези данни, които посочи Търсач в една друга тема - http://www.youtube.com/watch?v=6-3X5hIFXYU - съчетани с тази масова нагласа сред най-продуктивната част от българското население, бъдещето на страната е мрачно. И 1300 години история могат след един-два века да отидат в историята. Защото няма стратегия нито как да се подобри живота и усещането за ред (при всичките полицейски акции от последните години) и национална принадлежност на тези, които са тук, нито как да се привлекат онези, които вече имат опит и знания от западната култура. Изобщо, думата "стратегия" е някакво изключение в нашия политически живот и това ще си окаже своето въздействие, без значение колко магистрали, спортни зали, "Лувър"-и и прочие имаме. Както в една фирма, така и в една държава най-ценния ресурс, определящ културата и нивото на развитие, са хората.\nРейтинг: 1291 12:34, 28 мар 11 Весело\nНали, повече местенце за твоята кола в близката градинка.\nРейтинг: 492 12:34, 28 мар 11 Гневно\nАми как няма да гледат навън при тези мижави заплати у нас. Има едно картелно споразумение между т. нар. наши бизнесмени да се плаща малко на работниците, за да могат те да печелята повече. И после леят едни крокодилсик сълзи колко било паднало потреблението.\nА журналистите от Дневник нека да погледнат и какви заплати плащат техните работодатели - не само във вестника, ама и в другите им печатни и виртуални издания.\nРейтинг: 1091 12:47, 28 мар 11 Разстроено\nАз чаках и се надявах до 1999,докато ми писна.....Сега тук имаме жилище,едва ли ще се върнем...\nВсъщност връщането ни е за по месец за ваканция,но като видя какво е и чакам с нетърпение датата на обратния полет...Жалко,но е така...!!!\nРейтинг: 580 12:48, 28 мар 11 Неутрално\nОт месец подавам документи за френски университети. Вече съм приет в Лил, но чакам резултати за Париж, защото искам там. Сигурно е, че заминавам и е сигурно, че скоро няма да се върна. Мъчно ми е, но хорските мизерии в България не ми понасят.\nРейтинг: 624 12:57, 28 мар 11 Весело\nХаххахахахааа! За да се изясни докрай картинката, трябваше и да зададете въпроса на тия 18% дето никога не са се замисляли да се махнат.\nЗащо искате да сте в България?\nа) Осигуриха ме мама и тате и навън не съм конкурентноспособен\nб) Уредиха ме на чудесна работа и навън не ми се мият чинии\nв) Наследявам чудесни имоти. Ще продам, ще давам под наем\nг) Семейството ми приватиризра завод и България е чудесна страна\nОт тия 18 % истински способни и родолюбци, един вид по любов остават в България, не са повече от 1/7 от тия 18%. От всичките ми познати статистиката е горе долу такава. Убеден съм, че в цялата държава е подобно положението. Сигурен съм даже....\nРейтинг: 625 12:59, 28 мар 11 Неутрално\nПиши ме бегАл\nРейтинг: 541 13:11, 28 мар 11 Неутрално\nБи било интересно в този момент какъв процент и бройка от попълнилите анкетата са осъществили намеренията си да заминат. Защото аз имам приятели, които имаха такива намерения и тръгнаха, от както вие пуснахте анкетата.\nРейтинг: 947 13:13, 28 мар 11 Неутрално\nи аз изчезвам. при първа възможност. няма никакъв смисъл да се надявам да се оправят нещата.\nРейтинг: 894 13:13, 28 мар 11 Неутрално\nда продължът настоятелно да завдават тези въпроси..хахах и да се избегнат повъзможност вече набедените компроментирани агенции за социални/повече маркетингови/ проучвания.\nИ резултатите да се излъчат на голямо пано пред бермудския триъгълник /Парламент -президентсво-Министерски съвет/\nАко ..ни разрешат такова табло..хахаха разбира се.\nОще помня часовника с отброяващите 800 дни..велика гавра,,просто най -добрата.ХАахах\nРейтинг: 521 13:22, 28 мар 11 Неутрално\nАз пък съм от завърналите се.\nРедовно ме питат защо(все по- често и аз се питам).\nДа кажем, че като се върнах имах някаква надежда, че нещата лека полека ще тръгнат нагоре- току що бяхме влезли в ЕС, имаше що годе нормални условия за бизнес. А пък и винаги съм си мислел, че с бягство не става, напротив, обричаш останалите в родината да водят неравна битка с все по- нарастващ процент простащина, чалга и дивотия.\nАми бързо бяха попарени надеждите ми! Най- вече виждайки, че дори съмишленици искащи нормална държава с нормални взаимоотношения, не могат да намерят общ език за елементарни неща. А идването на тиквата направо ме закопа (най-вече заради масовото му избирана, още се чудя на тия хора какво не им е наред?).\nИма още много хора като мен, и голяма част няма да издържат и пак ще заминат, още повече, че вече сме го правили и знаем точно какво ни очаква.\nПП За младите мераклии да емигрират, не си мислете, че ви чака лесен живот и мед тече от чешмите. Трябва постоянно и яко бачкане, на запад мърди не търпят.\nРейтинг: 470 13:25, 28 мар 11 Неутрално\nИма едно противоречие начи, ама само в анализа ли е или и в главите на анкетираните?\nНе били аполитични, казвате. Добре. Значи са ходили на избори. Е, щом са ходили, те също са отговорни за натресеното ни правителство, президент и парламент. Не можеш да сготвиш манджа и после да кажеш, че не струва. То може, ама кажи, че сам си я оплескал, а не че си я получил по пощата.\nАко тука е гадно, те са отговорни, наравно с всички.\nПрез 1990, смятахме, че след като дъртите гласуват в червено и решават вместо нас(бях на 30), то като оредеят по биологически причини, ние младите, ще се оправим. Дръжки. Гласуват като бабите си, после друг им е крив. Аз щото не видях в избирателната секция, марсианци да гласуват.\nРейтинг: 880 13:28, 28 мар 11 Весело\nХитряга тц тц тц\nРейтинг: 521 13:28, 28 мар 11 Неутрално\nНавремето аз избрах южна Франция и останах доста доволен от избора си.\nРейтинг: 880 13:30, 28 мар 11 Любопитно\nОт къде знаеш за кого са гласували !? Може да са гласували за Сините или за ВМРО, а може и да не са гласували, което не означава, че не се интересуват от политика!? Ако само с гласуване по избори се получаваше някаква идея за политика то циганите и турските преселници са най-политически ангажирани!!!\nРейтинг: 880 13:36, 28 мар 11 Любопитно\nНе че няма стратегия. Просто никой не го ебе. Който се види с власт иска най-много и най-бързо и ако може само най-вече за себе си и до там му свършва хоризонтът. БГ е в нокдаун. Скоро може и в нокаут!!! Сиромашко не видяло, като видяло се осрало. Да крадат няма лошо, но да остава за всички по нещо, ама то и за краденето малко акъл се иска де. Всичко в БГ е хартия иначе има и закони и препоръки и практики и идеи и концепции всичко ама само на хартия и там ще си остане\nРейтинг: 1291 13:55, 28 мар 11 Неутрално\nТая тема малко йезуитско я поднасяте Дневника.\nВие сте питали реално разни безделници и трайно безработни клошари висящи по цял ден пред нета. Питали сте такива без деца тук, без семейство и много често - без собственост.\nВашата анкета започва с първа грешка - тя е само и единствено сред вашата аудитория и може да послужи само за изводи относно нея.\nПосле - емиграцията не е лъжица за всяка уста. Клише е да се казва че света е глобален, и наистина мина времето когато с 5 лири си купуваш билет за презокеанския параход и слизаш на остров Елис.\nСега вече трябва да предвидиш много фактори - административни режими, да си запознат с правни и данъчни моменти, и разбира се - да нямаш езиковата бариера.\nФакт е че сред младите и образовани хора има такива които нямат езикова бариера и се пробват в чужбина, но има и много които не се и опитват.\nИ защо да го правят след като тука имат същото което всяка друга страна в която си нелегален имигрант може да ти предложи.\nАми визите за САЩ.\nНаистина ли мислите че подобна провокативна статия помага за отпадането им?\nРейтинг: 1716 14:05, 28 мар 11 Неутрално\nСпоред мен точно там е разковничето. Вземи пример само от изказването на мин. Дянков преди няколко дни, че тепърва трябва да се мисли дългосрочно за повишаване доходите на населението. Тоест, до момента този въпрос не е стоял на дневен ред. Само конюнктурни политически акции, които имат за цел спечелване на краткосрочна подкрепа, а статусът на населението - кучета го яли. При скорошното посещение на премиера във Варна - крият ромските гета от неговия поглед. Сякаш не съществуват, сякаш проблем, като този в страната няма. И така, лека-полека, с установените тенденции на демографията, картината ще се промени. Коренно. Иска се обаче далновидност да виждаш и прогнозираш надалеч, така че да се вземат мерки овреме, вместо после да се вайкаме и да кажем, че всички, ведно с международното положение, са виновни, само не и ние.\nОще на лекциите по икономика ни казваха, че в България дългосрочни стратегии не се правят (може би се боят от паралел с предишния режим, където подобни имаше, ала целия развит свят мисли с десетилетия напред). Иска се и смелост за нужните реформи, дори с цената на загуба на популярност, защото това са темелите на държавата. Без тях, и с най-прекрасните пътища и с най-ниските данъци, кой ще дойде да живее тук и кой ще остане?\nРейтинг: 572 14:10, 28 мар 11 Неутрално\nТова е нормално - при феодалната КОЧИНА, която беше сътворена след социалистическата кочина, е нормално нормалните хора да отидат да живеят/работят/учат в нормални държави.\n14:11, 28 мар 11\nТози коментар беше изтрит в 14:12 на 28/03/2011 от неговия автор.\nРейтинг: 1716 14:13, 28 мар 11 Неутрално\nСпоред теб, дори да приемем, че едно такова проучване не е национално представително, а в голяма степен субективно (отразяващо нагласите единстветно на аудиторията на сайтовете на "Икономедиа" ) , каква ще бъде структурата на населението на страната след 30 години?\nРейтинг: 880 14:13, 28 мар 11 Любопитно\n"Според мен точно там е разковничето. Вземи пример само от изказването на мин. Дянков преди няколко дни, че тепърва трябва да се мисли дългосрочно за повишаване доходите на населението. Тоест, до момента този въпрос не е стоял на дневен ред."\nИ сега ако си запиташ колко от "матр'яла" са си задали същия въпрос както ти и още няколко, които са все още с всичкия ти и отговорът подчертава катастрофалността на картината!!!\n14:14, 28 мар 11\nТози коментар беше изтрит в 14:14 на 28/03/2011 от неговия автор.\nРейтинг: 572 14:14, 28 мар 11 Неутрално\n"Клише е да се казва че света е глобален, и наистина мина времето когато с 5 лири си купуваш билет за презокеанския параход и слизаш на остров Елис. "\nМомко, ти ходил ли си скоро на Терминал1, за да видиш опашките за лоу-кост компаниите? В ранните и късните часове почти постоянно има по около 200-300 човека да заминават...за 100-150 евро можеш да отидеш двупосочно почти навсякъде в ЕС.\nРейтинг: 726 14:18, 28 мар 11 Неутрално\nДо коментар [#6] от "lima":\nТи къде извън България си живял досега, та знаеш какво ти е спестено и какво - не?\nРейтинг: 1291 14:46, 28 мар 11 Неутрално\nМен пък ме бройте оставаща тук\nИ едва ли напускането на България е гаранция за бъдещ цветущ живот.\nРейтинг: 668 15:10, 28 мар 11 Неутрално\nЧовече, недей така..... И аз не съм аполитичен, не съм пропуснал избори, цялото семейство е така, но нещо последните 3 парламента не уцелваме да гласуваме за управляващите....\nВсъщност още по средата на онези 800 дни беше ясно всичко.... А сега с последният избор - направо ме застреляха от упор! С два езика съм, прилично образование, а причината да не съм мислил преди 20 години за навън е била точно моята политическа позиция, както и надеждата, че такива хора трябва да седят тук и да се опитват да оправят нещата.... УВИ, сега с 2 деца все по-често поглеждам навън, напълно осъзнавайки цялата сложност на операцията. Но успея ли да уредя нещо що-годе прилично - АДИО! Заради децата! Моята е вече изпята, поне те да не се мъчат!\nРейтинг: 418 15:16, 28 мар 11 Неутрално\n1. Защо да остана в Българя?\nа) За да ме подслушват от ДАНС\nб) За да ме крадат депутатите\nв) За да ме блъсне кортежа я на Гоце, я на Боко или некой друга мутра\nг) Щото съм мазохист и ми е гот да ми е кофти\n2) Що не прайте бизнес у Бойкостан\nа) Щото тука нема нормална бизнес среда\nб) Щото нема преференции за прохождащ бизнес\nв) Неам толкова пари за рушвети ( щото то фирма с 5 пет лева са открива , ама после те праят див и щастлив тъпи данъчни дето искат да та затрият, а цоцат заплати от данъците ти)\nг) Всички обществени поръчки са за точно определени фирми и за мен ще има само сеч и данъчно бреме\nРейтинг: 585 15:18, 28 мар 11 Неутрално\nДо коментар [#35] от "rosko1306":\nИ при мен е същото. Останахме през 90-92 -ра, после преживяхме и 96-97-ма...Образовани, горе-долу и с добър английски, останахме с надеждата, че работейки тук, ще помогнем да се създаде ново общество, нова държава за нашите деца...Вече нямам надежда и препочитам децата ми да търсят щастието си далеч от мен , но да живеят по-нормално...\nРейтинг: 418 15:22, 28 мар 11 Неутрално\nПриятелю напълно те разбирам!\nАз съм в същото положение! Отчайващо е че избрахме такива долнопробни идиоти. Сега сем безработни двама вишисти проектанти, с международни сертификати. Няма никакъв шанс за нормален бизнес! Всичко се разпределя под масата или се прави така че малкия бизнес да умре!\nСРАМУВАМ СЕ ЧЕ АГИТИРАХ И ГЛАСУВАХ ЗА ГЕРБ!\nОтсега макар и малки подготвям децата си да напускат МАФИОТСКАТА НИ ДЪРЖАВА!\nОСТАВКА НА ЦЯЛАТА БОРИСОВОДЯНКОВСКА ПРОСТАШКА ПАРТИЯ!\nРейтинг: 585 15:27, 28 мар 11 Неутрално\nДо коментар [#34] от "Елена Донева":\nНе,няма гаранция, че напускайки България, ще успееш . Но поне има възможност да успееш, докато тук успяват КОИ? Искам да имам възможност да успея със способности, работа и спазване на законите, тук това възможно ли е?Като пояснявам, че под успех разбирам да живея прилично благодарение на работата си, е не да трупам имоти и пари чрез крадене или по някакъв друг начин извън закона.\nРейтинг: 1291 16:00, 28 мар 11 Неутрално\nДо коментар [#39] от "Drun_drun":\nАми да, според мен е възможно. Не е лесно, но не е и невъзможно. Аз съм избрала тук да остана, старая се да правя това, което мога, за да живея по-добре. И не се отказвам. Не упреквам тези, които решават да заминат, но се чувствам доста странно когато някой се опитва да ме убеди, че съм обречена ако остана да живея в България?!?!?!? Чудя се трябва ли да се чувствам виновна, че искам да работя в България и да се стремя да постигна някакви успехи?\nИмам доста познати, които живеят в чужбина, някои от тях завършиха там. Никак не е лесно и там. В доста случаи и там младите хора (особено чужденци) не работят по специалността си, а общо взето каквото дойде.\nАз разбирам гледната ти точка, смяташ, че ти и семейството ти ще живеете по-добре зад граница. Както казах, всеки има право на избор. Ако решите да заминете мога само искрено да ви пожелая успех!\nРейтинг: 572 16:54, 28 мар 11 Неутрално\nИмам малък бизнес, сравнително добре печелещ откакто съществува досега и рядко си сядам на задника за почивка. Отговорих на анкетата, защото ми беше любопитно да видя резултатите. Не съм нито клошар, още по-малко безделник!\nРейтинг: 473 17:31, 28 мар 11 Неутрално\nБългарите живеещи в чужбина са най-голямото национално мнозинство. За разлика от другите малцинства обаче, те нямат право на политическо представителство в Народното Събрание. Това е официалната позиция на всички български правителства от 20 години, включително правителството на ГЕРБ. Това е и общественото мнение в България, подкрепено от послушните медии. Липса на политически права, липса на право на образование на български и следствията от това: след две поколения тези 2 милиона българи в чужбина, ще имат само далечен спомен за родината. Благодаря ГЕРБ, благодаря БСП, благодаря СДС, благодарим на всички.\nРейтинг: 473 17:36, 28 мар 11 Неутрално\nlapsus : Българите живеещи в чужбина са най-голямото национално МАЛЦИНСТВО.\nРейтинг: 585 18:37, 28 мар 11 Неутрално\nДо коментар [#40] от "Елена Донева":\nчетете какво пишат хората, много са тези като Вас и мен, предпочели да останат тук. И разбира се, че все още тук не сме обречени, както се изразявате, но докога? Не става въпрос и за това къде е лесно или трудно, става въпрос доколко една държава успява да създаде условия народът й да работи, да получава добри пари за труда си, да бъде защитен при нужда от полиция, администрация, лекари... Кое от тези неща го има у нас или ако го има, е в такъв уродлив вариант, че изумява нормално мислещите хора.Не става въпрос и за идеализиране на нещата извън страната ни, навсякъде има и корупция, и неуредици, но има законова и гражданска нетърпимост към тях, там престъпникът е престъпник и неминуемо отива в затвора, поне в страните, за които всички си мислим стане ли въпрос за\nемигриране...Само ще ви припомня един случай - съучастниците на двама наши мастити бизнесмени в Германия бяха осъдени и дори излежаха присъдата си, а какво стана тук? Мила родна картинка...Затова са обезверени честните хора в България, затова и сегашните студенти, нашите деца, не искат да останат, затова ще изгубим още едно поколение и ще го подарим на Америка и на Западна Европа...\nРейтинг: 372 20:22, 28 мар 11 Неутрално\n18% не са се замисляли да емигрират?! Хайде да познаем към коя група спадат... От три пъти. Особено след прочита на случайна статия: http://www.168chasa.bg/Article.asp?ArticleId=829888\nКак да се конкурира човек (а, живота е конкуренция) при тази липса на ясни условия. Да живее 01.01.2007!!!\nРейтинг: 1137 22:34, 28 мар 11 Неутрално\nна децата емиграцията се отразява най-тежко - повярвай ми ходил съм на доста места по БГ емигрантските общности - ако имаш и най-малката възможност за сносен живот в България - НЕ ти трябва да бягаш! Цял живот ще бачкаш като кретен на 2-3 работи и пак няма да ти стигат парите!\nАмерика а и Запада не са това което бяха! Реалната безработица е над 20% в сащ но я крият със стъкмистика! За Европата да не говорим какво се случва със социалният модел покрай фалитите на гърци ирландци а сега и португалци!\nРейтинг: 1291 23:32, 28 мар 11 Неутрално\nДо коментар [#44] от "Drun_drun":\nПрав сте, че тук много неща са опорочени. Това действително обезверява хората, но аз изразявам по-скоро съжаление за това, че много сънародници тотално са загубили вяра и надежда за България, отказват се преди да са пробвали да останат тук. Надявам се този негативизъм да започне да се превъплащава по-скоро в амбиция и стремеж към по-добро бъдеще тук. Ние сме тези, които можем да променим много неща. В крайна сметка ние сме тези, които избираме кой да ни управлява, ние сме тези, които трябва да негодуваме когато ни се подиграват в очите, ние сме тези, които лекуваме, съдим, пазим...Всичко трябва да почне от самите нас.\nРейтинг: 470 00:11, 29 мар 11 Неутрално\nЗа съжаления няма как да си нормален млад човек и да не си се замислял за това. Винаги съм искала, ако ходя в чужбина да е само за учене или екскурзия. Тази година завършвам магистратура тук, но виждам докъде са я докарали колегите ми от бакалавърската степен и се плаша какво ме очаква. Днес една от тях ми разказа виц по повода: заможен баща, чийто син си правел каквото иска, решил да помоли един негов приятел да го вземе на работа. Той съответно казал, че няма проблем и синът му щял да работи по 3-4 часа на ден за 1000-1500 лева на месец. Бащата от своя страна отговорил, че искал да го научи какъв е реалният живот, да работи по 12 часа за 300 лева, а приятелят му отговорил, че за тая работа трябва да има Висшо. :ДдД Та така , все пак съм решила, въпреки че в българските училища само 3 % от учителите са на възраст под 30 години и начинаещи като мен взимат 350 лева на месец, да видя за какво става въпрос. Не искам да живея в чужбина, но не знам дали тук има бъдеще за нас.\nРейтинг: 1650 00:12, 29 мар 11 Неутрално\nПешка, поунесъл си се. Западът е в криза, но аз например си работя една работа и то строго по специалността (онкология) и изкарвам добри пари. И за гледане на семейство става. Че и жена за чистене имам, дето и глади, че и инак в домакинството помага. При това съм в относително бедна Чехия.\nИмам познати и приятели българи, които не си работят по специалността, но не познавам такива дето работят на повече места. Определено не сме дискриминирани - работим, но и получаваме наравно с чехите.\nРейтинг: 8 07:28, 29 мар 11 Неутрално\nА пък №5 пише "Много важноооо! Прав ви път! И хайде къш, да не пречите повече тук!". Оказва се, че има хора, на които пречат млади, образовани и демократично настроени сънародници. Ами ако и между политиците има хора, на които тези наши сънародници пречат? И вероятно има не само отделени политици, но и цели правителства, управлявали страната през годините на т.н. преход. Преход от комунизъм към посткомунизъм. Следователно, емиграцията на най-младата и продуктивна част от нашето общество може би е твърде желан феномен от някои. Не си спомням особена тревога и загриженост по този проблем от страна на последните три правителства, вкл. настоящото правителство.\nРейтинг: 213 08:08, 29 мар 11 Неутрално\nзвучиш някак като че ли всеки вариант от а до г е нещо лошо. нали все някой трябваше да ги приватизира тия заводи и защо да не осигури децатра си, както вероятно биха направили и твоите родители\nРейтинг: 1827 11:48, 29 мар 11 Неутрално\nА защо мислите че в България щяхте да сте много по-зле ?. Доктор с стаж и репутация в прилична частна клиника изкарва минимум 3000лв/месечно. Отделно всякакви специализации, частна практика и т.н, познат гинеколог на 45 години прави поне 5к месечно.\nНе твърдя че в българия е идеално, всъщност се налагат доста компромиси ако човек избере да живее тук. Но никъде на света няма рай който да пада от небето, трябват доста усилия за да си направиш личен рай.\nРейтинг: 1827 11:59, 29 мар 11 Неутрално\nА защо трябва да чакате само на държавното ?. Покрай синът ми съм дал (много) хиляди левове за образователни услуги - математика, български, езици. А имаме матура, университет,..\nА имам и дъщеря ... Всичките ми познати са така -1-2 деца и ще вложат много пари в образованието им.\nС една дума има търсене на качествени образователни услуги, предложете нещо което си струва и няма да можете да се отървете от клиенти. И тогава тези 550лв месечно в началото ( позната млада учителка в селско училище) ще ви бъдат само за кафе.\nРейтинг: 1758 12:29, 29 мар 11 Неутрално\nСъвсем естествено е това настроение. На много хора им писна от остсъстващата държавност и право у нас, смешни доходи и нагла администрация. Няма да коментирам парламент, президенство и съдебна система. Самите наименования на тези институции създават негативно усещане у повечето българи. Разбира се, че един разумен човек ще се огледа за по-приемливи алтернативи на нашата т.нар. държава.\nРейтинг: 1827 12:58, 29 мар 11 Неутрално\nДо коментар [#54] от "oziris7":\nДържавата е така каквато си я направим ние самите. Но когато дойде време за избори, повечето млади хора викат "аз се махам скоро" и не гласуват. Но пенсионерите и циганите не пропускат. Тогава защо се учудваме че политиците защитават техните интереси ?!?.\nДосега на всички избори съм гласувал, понякога съм съжалявал и дори съм се срамувал за избора си но поне знам че гласувайки съм защитил МОЯ интерес.\nРейтинг: 1758 13:06, 29 мар 11 Неутрално\nИ аз гласувам редовно. За жалост обаче, народът избира по други критерии. И резултатът е явен - ББ на практика е пълен популист, Кимион II - също. Станишев е едно недоразумение. Какво да очакваме от популисти и соц. кадри - популизъм, "усвояване" и бягство от реформи.\nРейтинг: 470 13:12, 29 мар 11 Неутрално\nМи нека всеки си опита късметя, където си иска. Само без да сипе акъли, от рода на: "щото ВИЕ(кои ние?) го направихте тука кофти".\nПреди няколко месеца, имаше тука, във вестника дебат, за напускащите, успели И тука. Т.е. неръководени от нужда.\nЕеее, как пък никой не си призна, че отива навън, не щото тука му е зле, а от желание за повече пари? В което няма нищо лошо, че да го криеш. Лошото е, когато прикриваш нещо нормално, зад купища думи, с които искаш да уязвиш някой, нещо, нямам идея кого точно. Като заминаваш, кому точно накривяваш капата? Та да го подчертаваш изрично? Аз не се чувствам наказан, че озлобен човек, няма да е наблизо.\nВ дългосрочен план е кофти за държавата загубата на млади кадри, но да припомня:\nВ началото на ХХ век, за Америка заминава около 30-40% от населението на Швейцария, Норвегия, Италия, Ирландия, Австро-Унгария, демек най-бедните тогава. Възстановяват ли се? Да!\nРейтинг: 418 14:40, 29 мар 11 Неутрално\nДо коментар [#57] от "gargantua100":\nПърво, в изброените от теб държави няма цигани.\nВторо, да успееш в личен план изобщо не означава да се чувстваш щастлив в средата. Аз изкарвам достатъчно, но усещането ми е, че собствеността и живота ми нямат никаква защита. По всяко време може някой да ми вземе апартамента с няква далавера с някой нотариус. По всяко време може да засека някой бабанка на пътя и да ми счупи главата, чувствайки се напълно комфортно. До скоро това не ме пречупваше, но сега имам деца... нещата стават много по-сложни като си представиш живота на децата си в тази среда. Затова и аз се оглеждам, не ми се ще да се разделям с приятели и рода, но с всяка изминала година гореизложените проблеми ми натежават все повече.\nТози коментар беше изтрит в 01:36 на 12/04/2011 от неговия автор.\nРейтинг: 470 17:03, 29 мар 11 Неутрално\nИстината е, че трябва да спрем да мрънкаме. Не ни е чак толкова лоша държавата. Естествено, че ще е трудно, но не вярвам, че навън е по-лесно. Даже от личен опит мога да кажа, че в чужбина също се намират неща, които те дразнят и обезкуражават. Лично за себе си съм решила поне да опитам тук. Не разчитам само на държавата разбира се. Просто ти е гадно, когато знаеш, че ако си сервитьорка или продавачка ще взимаш 3 пъти повече, отколкото като преподавател и преводач примерно. Но всеки си има своите приоритети.\nРейтинг: 1137 18:40, 29 мар 11 Неутрално\nДо коментар [#60] от "pellmel":\nтова е истината! С мрънкане го докарахме до тук - защото като не действахме като му беше времето да изринем кочината (с закон за лустрацията) сега си носим последствията\nИначе браво за духа с който пишеш - мисля че ще имаш успехи в живота\nРейтинг: 1650 23:29, 29 мар 11 Неутрално\nМ17, не става въпрос за пари. В България може би бих живял още по-добре от финансова гледна точка, дори без да се напъвам да ги изкарвам особено. Но в България не се чувствам спокоен. Държавата е забатачена и се опитва всякак да вгорчи живота на гражданите си със сложни и безсмислени административни процедури. Да не говорим какво е нивото на много от административния персонал - много си нямат хабер от това, дето трябва да го вършат. Че са и обидени на клиентите за това. А ако им поскаш информация или съвет... само дето не те попържат. Като български гражданин от време на време се сблъсквам с родната бюрократична машина.\nМакар да гласувам редовно (в посолството), резултатът някак си ми убягва - т. нар. политически елит е една долна лъжливо-крадлива сган, от която ми се повдига. Дори нямат възпитанието и лустрото да правят и безобразия с финес. Т.е.- не стига че са безобразни, но са и прости и нагли и са горди от това.\nЗа бизнес средата какво да кажем ? Познавам и хора, които се борят и се опитват да са честни и наистина може би един ден наследниците им ще дадат новата българска буржоазия, но едно друго мнозинство от хора в бизнеса са просто преоблечени комсомолци и комсомолки, дето на времето получиха едни пари от една партия-майка. Че на някои ръцете са доста опетнени не само с имотни престъпления, но и с кръв. И отново - просташкият стил, с който се правят на велики, макар повечето от тях да не са много богати, а до вчера са били дрипльовци.\nДа прибавим полицията, която не вдъхва респект, а по-скоро страх какъв номер ще ти извъртят отново. И свързаната по веригата съдебна власт, дето уж била независима. Делата се точат с години, а и косвено (от случки с познати) знам, че правото е почти недосегаемо.\nМедицинската и социалната системи са в развалини. Всяка година, когато се връщам в България по приятелска линия все някого консултирам по специалността си и се ужасявам от недомислици като "клинични пътеки", "направления", "няма лекарства", "линеарният ускорител (уред за облъчване на рак) не работи" и прочие. Да не говорим за непредставимата за мен корупция в здравеопазването.\nОбразованието е лошо и се влошава - слушам и гледам как се пише неграмотно на роден език при това от хора с претенциите да владеят някакъв чужд език. Да не говорим на какво ниво е масовата културна продукция, макар да има много талантливи български хора на изкуствата. Но те не определят тона.\nВиждаш ли някакъв стимул за нас и за децата (защото вече се раждат деца на емигрантите) да стоим или да се върнем в България ? Ние, емигрантите от първо поколение още имаме спомени, роднини, приятели, но нашите деца ги нямат или са далечни за тях (баба, дядо и някакви братовчеди не е "среда", а просто въпрос на произход за тях).\nРейтинг: 8 02:33, 30 мар 11 Неутрално\nБ.Б.ще ни направи магистрала до Европа и ще си пътуваме-на който не му харесва,да се помоли на турските фирми за асфалт-да яде и да благославя величието на Волен и Б.оклук Б.ългарси!\nРейтинг: 8 02:40, 30 мар 11 Неутрално\nАбе,коя е магистралата към Европа,или пак да се измъкваме през някое отверствие,както при Учителя на ГЕРБ- Живков!\nРейтинг: 1827 09:53, 30 мар 11 Неутрално\nНе знам защо се опитвате от майната си да се оправдавате пред мен и форума - искали сте, напуснали сте, мен това не ме вълнува. Аз съм живял в западна европа, сега съм в българия, след време може би в америка или азия. Не обичам и не употребявам понятието имигрант - днес света е отворен и динамичен, днес си тук, утре другаде и сам си решаваш.\nАз не се вълнувам дали вие ще се върнете, нито ме интересува дали вашите деца имат или нямат стимул да се връщат. Нито съм съгласен държавата с моите данъци да ви убеждава да се връщате където и да били. И моля ви разбрете че българите избрали да живеят в чужбина не са национална ценност както си мислят. Нито българите който живеем тук в момента сме втора ръка хора.\nРейтинг: 1650 10:24, 30 мар 11 Неутрално\nМ17, никому не се оправдавам. Обяснявам какво в България прави живота в нея неприятен и излишно изнервящ, въпреки парите, които биха могли да се изкарат, защото всеки обвинява бедността и ниските заплати. А за мен (и много други) проблемът не е в парите.\nОсвен другото ми вменявате усещане, че някой си бил "втора ръка", което усещане никога и към никого не съм изпитвал. Нито усещането, че емигрантите са особена "национална ценност"- пак си е ваша интерпретация.\nДруг въпрос е, че това което казвам, не е приятно за слушане.\nРейтинг: 1086 23:31, 30 мар 11 Неутрално\nАко не вярваш, че хората от проучването са отправили поглед навън, вземи пресметни колко българи вече са навън. Около 1 милион българи в момента си търсят късмета извън България, хора с българско гражданство все още. Това са вече заминали и успели да останат навън хора. Ако прибавим тия дето са се пробвали но не са успели и са се върнали сигурно цифрата ще се удвои. Това са реални действия, не намерения. При толкова реално пробвали процента на тия дето имат само намерение е съвсем резонен.\nТъжно е да знаеш, че 25% от съгражданите ти са се опитали реално да избягат (някой успял, друг не) Това говори твърде зле за властта в държавата. Властта в държавата е за съд без остатък, заедно със съдиите, щом го е докарала до там.\nРейтинг: 1827 09:14, 31 мар 11 Неутрално\nА защо се опитвате да вмените вината за това на нас, живеещите в българия ?!?. Къде бяха всичките тези недоволни хора, уж модерно мислещи на първите демократични избори когато БСП имаше 54%, къде бяха на следващите избори когато дойде жан виденов, къде бяха след това когато дойде дъртия крадец, къде бяха преди 2 години когато дойде ББ ?.\nНо е далеч по-лесно да кажеш аз съм тук за малко и няма да ВИ гласувам и после да мрънкаш по форумите каква дупка била българия.\nРейтинг: 418 21:53, 31 мар 11 Неутрално\nНе правете генерални изводи -всеки сам за себе си ,всеки сам за себе си .\nРейтинг: 1086 11:00, 01 апр 11 Неутрално\nНикога не бих нарекъл Родината си дупка. Каквато и несправедливост или несгоди да е понесъл всеки един в този аспект е виновна НЕ страната ни като такава а някой определен чиновник, някой РЕАЛЕН човек от властта (от който аз с удоволствие бих потърсил сметка, стига да ми позволят останалите чиновници, не от Родината ни).\nРейтинг: 470 14:20, 01 апр 11 Неутрално\nСедемте милилитра, го е формулирал пределно ясно и за слепия.\nВъобще не ме ебе кой напуска, кой остава, дали ще се върне. Негова си работа.\nНе приемам обаче, нас да ни обвиняват, че държавата ни е говняна, като и те са ходили на избори и още по-лошо, натресли ни боклуците, после се изнизали, като пръдня от гащи и ни оставили да им сърбаме насраното.\nАй сиктир бе! Всички емигранти, все на някои от изборите са гласували и то за боклуците. Сега, ние тук сме кривите, за мизерията.\n02:06, 02 апр 11\nТози коментар беше изтрит в 02:20 на 02/04/2011 от неговия автор.\nРейтинг: 383 02:22, 02 апр 11 Неутрално\nДо коментар [#71] от "gargantua100":\nПрекалено много емоции се влагат в понятието "емигрант/имигрант". Тоталитаризма го идентифицира с "невъзвръщенец" - един вид човек, отрекъл се от своите. Да се разсъждава така сега е смешно. За Европа пък изобщо не бива да става въпрос. Какво значи емиграция в Европа при тези все по-формални и направо липсващи граници? Все едно преместването от щат във щат или от провинция в провинция в САЩ, Канада или Австралия, да се брои за емиграция.\nНе бива да се забравя, че болшинството българи зад граница, освен че се реализират, подпомагат финансово свои близки в Родината.\nВ същото време уважение заслужават и тези, които остават, или се връщат. Най-малкото защото се борят и нерядко преодоляват изключителните трудности, които им създава собствената държава.\nНадявам се, че успявам да подчертая различното си отношение към Родина и държава . Имам основание да дам това мнение, защото през тези 22г. съм се занимавал с бизнес (настрана от мутри и партии) бил съм истински беден само два пъти за по няколко месеца. Решихме да заминем преди десетина години с деца вече тийнейджъри. Откри се нова възможност в Бг, върнах се, сбърках, сега пак живея навън, но имам бизнес в БГ. Децата се образоваха навън, едното реши да се върне и вече години е в БГ. До когато реши.\nНе казвам всичко това за да се хваля (нямам и от какво да се оплаквам, доволен съм само здраве да има), просто давам пример, колко динамичен е днешния свят.\nА от свръхемоционално настройване между хората "вътре" и "навън" полза има само мафията, управляваща за съжаление Родината ни. Те винаги биха искали хората да излизат колкото може по-малко за да са тук и зависими (буквално поробени). За щастие все по-малко ще им се удава да го постигат.\nРейтинг: 367 09:44, 03 апр 11 Неутрално\nПреди доста време направих грешката да остана тук, но няма да позволя това на децата ми.\nНай-тъжното в цялата работа е, че дереджето, на което сме си е чисто наша заслуга. Няма световна конспирация, има малоумно население, избиращо некадърни (в най-добрия случай) управници, липса на гражданска позиция и т.н.\nРейтинг: 424 01:28, 04 апр 11 Разстроено\nСтудент съм в чужбина и честно казано не ме учудва много статистиката...\nБолно ми е обаче, че нищожните наченки на някакво гражданско общество в България са имигранти или хора напълно обезверени и отчаяни. Това често ми го е казвал баща ми (може би не винаги в прав текст) - да не се връщам в България и да гледам да си устроя живота тук, но аз винаги съм бил идеалист и се надявам че нещата ще се оправят. Явно по-младите сме все така ... идеалисти и ще трябва времето да ни научи. Другото нещо което забелязвам от което още по-кофти ми става е , че аз си мисля и се надявам моето и следващото поколение да са ключът към някаква промяна ... за жалост виждам че хора доста по-възрастни от мен са таели подобни надежди...\nИ все пак каквото и да стане аз знам че ще се върна , на България са нужни образовани хора с амбиция и желание за промяна.\nРейтинг: 572 18:49, 21 апр 11 Неутрално\nГласуването по избори е най-прекият и лесен начин за изразяване на активна политическа позиция. За много хора други начини няма, затова информираното гласуване и политическите интереси трябва да са в основата на всеки активен човек.


По разрушителна сила „Шмел”, който с лекота се пренася от един човек, не отстъпва на 122-милиметров гаубичен снаряд\nСофия, България 09 Февр. 2017, 11:42 89625 прочита 0 коментара\nМоторола и Гиви още преживе станаха икони в Донбас\nВчера, сряда, световните медии оповестиха, че в донбаското градче Макеевка рано сутринта в 6:12 часа е извършен атентат срещу легендарния Михаил Толстих (Гиви) – командир на мотострелковия батальон „Сомали”. След Арсен Павлов (Моторола) загина още един от най-изявените военни лидери на опълченците.\nЗа изминалото денонощие излезе много информация и бе показан обилен видеоматериал за атентата. Цялото крило на шестетажната сграда, ползвана от „Сомали” за щаб-квартира, е с издънени прозорци. Пожарът е гасен в продължение на два часа и затова тялото на Гиви е силно обгоряло.\nВсеобщо е убеждението, че атаката е извършена от диверсионна група, пристигнала от Украйна специално за целта. Преди това продължително време е водено разузнаване и проследяване на Толстих, за да бъдат избрани според неговите навици най-подходящото време и място. Процесът едва ли е минал без помощта на техни хора сред опълченците.\nПочти сигурно е, че рано сутринта Тостих с включването на осветлението е обозначил присъствието си в кабинета. Заелият позиция стрелец не е отлагал изстрела, за да може групата да се измъкне още по тъмно и да премине фронтовата линия преди вестта за гибелта на Гиви да се разпространи.\nКой всъщност беше Гиви?\nМихаил Толстих, по известен като Гиви, заслужи своята известност за трите години боеве за Славянск, Иловайск, донецкото летище, Дебалцево, промишлената зона на Авдеевка... Не веднъж раняван, десетки пъти обявяван за мъртъв... Винаги се появяваше усмихнат и иронизираше преждевременните съобщения за смъртта си.\nВ интервю той с хумор разказва, че в самото начало в боевете за Славянск ходели с джапанки и бермуди, но с автомати. Приличали по-скоро на сомалийски пирати и оттогава им останало името „Сомали”.\nПрозвището „Гиви” пък му останало още от службата в украинската армия. Служил две години в учебен център, уволнил се като командир на танк. Не веднъж споменавал с гордост, че има грузински корени и затова взел името Гиви в чест на дядо си, воювал във Великата отечествена война. Характерните черти на лицето му и леко мургавият тен допускат това да е точно така.\nНегови приятели свидетелстват, че жените го обожавали, но времето му не достигало за всичко.\nЖивотът направил Гиви суров и донякъде дори малко жесток. Приятелите му обаче припомнят случай, когато на летището в Донецк голяма група украински войници начело с един полковник били изпратени във вече завзетия терминал от опълченците. Можело да ги пленят или просто да ги избият с танкове, Гиви обаче им казал да се махат от погледа му. Сега този полковник от благодарност към лидера на опълченците набирал доброволци за украинската армия.\nВ определен смисъл гибелта на Михаил Толстих не би трябвало да е изненада и по-скоро би било истинско чудо, ако още е жив. С него стана същото, както с Моторола, Мозговой и Дремов – просто Киев възприе държавния тероризъм като своя политика. Да обезглавява лидерите на протестите, да ги избива, както е възприета тактика от Службата за сигурност на Украйна още от 2014 г. по време на вълненията в Харков, Одеса, Донецк и Луганск.\nС какво оръжие убиха легендарния Гиви?\nЖителите на околните сгради твърдят, че чули не особено силен взрив, експлозиите на артилерийските снаряди са по-оглушаващи. В Донбас обаче има истински експерти по взривни вещества и боеприпаси, които са единодушни, че е употребен Реактивен пехотен огнемет (РПО) „Шмел”. Сега се уточнява точният модел с цел евентуално да се проследи произхода му.\nКартината обаче е възпроизведена: термобаричният заряд влетял през прозореца, разпръснал е горивната смес, последвало рязко спадане на налягането и експлозия, унищожаваща всичко живо. кабинета на Гиви в обем до 80 куб метра (помещение 5х5 м, приблизително колкото е кабинетът на Гиви|). По разрушителна сила „Шмел”, който с лекота се пренася от един човек, не отстъпва на 122-милиметров гаубичен снаряд.\nРПО „Шмел” (калибър 93 мм и маса 11 кг) е конструиран в началото на 1980-те години за еднократна употреба. Използван е в Афганистан, където получил името „Шайтан тръба” (Дяволска тръба), заради 90-сантиметровия тръбен контейнер, в който се съхранява. Тази опаковка е херметична.\nПредназначен е за поразяване на укрити огневи точки на противника, изваждане от строя на лекобронирани средства и автомобилна техника. Прицелната далечина на стрелбата с диоптически прицел по движещи се цели е 200 м., по стационарни – до 600 м.\nБоеприпасът съдържа 2,1 запалима смес, еквивалентна на 2,5 кг тротил.


Украински туроператор взимал комисионна да изпрати на безплатна почивка украинските бежанци в български хотели – Нация БГ Национални Новини\nPosted on : юни 4, 2022 By Nation BG\nДълго се колебах дали да пусна този пост или да запазя само за себе си нещо, което не ми дава мира от няколко дни. Става дума за бежанската вълна от Украйна и начина, по който ние се справяме с кризата. Текстът ми ще е дълъг, но се надявам да стигнете до края, за да можем спокойно да коментираме после, без повърхностен хейт. Защото, отсега го казвам – украинците не са виновни, че държавата ни е на автопилот. И всеки повърхностен хейт срещу украинци ще бъде трит от стената ми.\nНие, които живеем край морето, сме гостоприемни и милозливи хора, които не отказват да подадат ръка за помощ на нуждаещ се. Но тъй като сме на първа линия на бежанската вълна, нямаше как да не ни направи впечатление, че има „нещо гнило в Дания“. Особено през последния месец, когато през страната ни напред-назад започнаха да щъкат украински автобуси на украински туроператорски фирми. Бежанската вълна от уплашени, объркани хора някак невидимо се подмени с усмихнати хора, които бързо изпълниха моловете и ресторантите ни.\nТези дни научих и името на това нещо гнило. Или може би едно от многото имена. Казва се Максим Комаров. Украинец, собственик на българската фирма АНИМАКС ПРО ЕООД (на латиница „ANIMAX PRO“), която се занимава с аниматорска и туристическа дейност. Седалището й е във Варна, в р-н Одесос, на ул. „Професор Державин“.\nТова тук е профилът на Максим Комаров във Фейсбук:\nА това е страницата, по-точно групата, на фирмата му АНИМАКС ПРО ЕООД, която лично той администрира:\nНа 1 април Комаров е променил името на групата „Аренда для Украинцев в Болгарии и помощь в статусе беженца!“ на „Бесплатные отели в Болгарии для Украинцев! Безкоштовні готелі в Болгарії!“.\nБезплатни хотели за украинци в България!\nНа 2 юни, два дни след края на държавната програма, по която се отпускаха на хотелите по 40 лева на ден на човек, отново е променил името на групата. В момента тя се казва „Горящие туры в Болгарию!“, което в превод означава „турове в последната минута до България“.\nТова, което всеки може да види е, че до 31 май Комаров рекламира безплатни почивки, показва снимки на хотели и стаи с подробно описание, екстри като басейни, интернет, ол инклузив, къде може да си вземеш домашния любимец, разстояние до морето, колко пъти можеш да се храниш, какво ще ядеш и т.н. От всеки настанен „бежанец“ той получава комисионна.\nВ организацията му са включени и украински превозвачи, на които той регулярно публикува тарифата за превоз от Лвов, например, до Несебър.\nНикъде там не се говори за бежанци. С изключение на подробните указания какви документи трябва да си извади човек, за да ползва безплатната почивка. Има и обяснения също така, че безплатните почивки ще продължат и след 31 май, ако войната в Украйна не е прекратена до това време.\nДесетки сигнали са подавали кризисните щабове във Варна и Бургас за нередности около престоя на ползващите се със статута на бежанци. Имало е сигнали най-вече за украинските автобуси, които доставят туристи директно до хотелите в Слънчев бряг и Несебър.\nХотелиерите си затваряха очите, защото бяха доволни да получават по 40 лева на човек на ден в мъртвите месеци преди сезона.\nДържавата си затваряше очите, защото за управляващите най-важното нещо бе да вземат ония 150 милиона евро, които ЕС дава за справяне с бежанската криза.\nВ момента, в който парите бяха договорени, управляващите изведнъж решиха да вкарат ред в хаоса като създадоха още по-голям, пробвайки да настанят украинците в държавни бази, далеч от морето. Украинците, разбира се, масово отказаха и предпочетоха да се върнат в Украйна, обидени на България, че ги е лишила от лукса край морето.\nОстанаха реално нуждаещите се от помощ. На тях им се предложиха палатки и фургони. Вярно, временно, но остава съмнението в хуманността и добрите намерения от наша страна.\nСега тези, които допуснаха далаверата и си затваряха очите за нея, крещят „Свърши лукса!“ Имам предвид този лъжлив лицемер Кирил Петков и неговите хора в кабинета, които много добре са знаели какво се случва, но са потривали ръце в очакването на парите от ЕС.\nНе ме е яд на украинците. Те не са виновни, че България я управлява пасмина некадърници. Продължавам да изпитвам съчувствие и жал към тези, които видяха ужаса на войната на първа линия. Изпитвам жал към децата, чиито родители са разделени. Плаче ми се от случаите на деца, които са дълбоко травмирани и стресирани от преживяното. Осъждам войната във всичките й измерения.\nЯд ме е на правителството, което допусна това – най-бедната държава в Европа да се пъне да осигурява лукс на над 130 000 души бежанци. Вместо още в самото начало да отсее истински нуждаещите се от туристите и да се погрижи адекватно за тях. Както направиха в Германия. Както направиха в Полша. Както направиха нявсякъде в ЕС, но не и в бедна България.“\nОт „Днес България“, заглавието е на редакцията\nПрезидентът и премиерът на РС Македония осъдиха подпалването на българския център в Битоля


Описание: Изключителен луксозно оборудван мезонет разположен в комплекс Рио Апартментс в Кошарица в подножението на Стара планина, само на 2 км от Сл. Бряг от който се разкрива невероятна гледка към морето.\nМезонетът е с площ 157.86 кв.м. и се състои от две спални и две бани и обкръжаваща го тераса с невероятна панорама.\nУютната и обширна всекидневна е снабдена с камина и последна дума на модата обзавеждане, с кухненски кът с вградени всички електрически и кухненски уреди.\nГоляма спалня с панорамен вид и вграден двукрилен гардероб. До спалнята има баня с масажираща вана, душкабина, жакузи и т.н.\nКъм вторатя спалня има вграден в стените кабиент.\nАпартаментът е напълно оборудван за целогодишно ползване – има климатици и конвекторни награветели във всяка стая.\nОколо целия апартамент има дъговодна заобикаляща го тераса с изключителна панорама.\nЦялото обзавеждане на апартамента е последна дума на модата и телхиката и е подбрано с цел да задоволи дори и най-каприьните клиенти.\nЦена на апартманета – 110 502 Евро или само 700 Евро за 1 кв.м.


Практични съвети за таймиране на пазара - infostock.bg\nТози цитат на Стенли Дръкенмилър обобщава в себе си всичко, което трябва да знаете за успешното инвестиране на фондовите пазари:\n“Πъpвoтo нeщo, ĸoeтo чyx, ĸoгaтo влязox в тoзи бизнec, нe е oт мoя мeнтop, e чe биĸoвeтe пpaвят пapи, мeчĸитe пpaвят пapи, a пpaceтaтa ги ĸoлят. Tyĸ cъм, зa дa ви ĸaжa, чe aз бяx пpace. И дълбoĸo cъм yбeдeн, чe eдинcтвeният нaчин, зa дa peaлизиpaш дългocpoчнa възвpъщaeмocт в тoзи бизнec, e дa cи пpace. Cмятaм, чe дивepcифиĸaциятa и вcичĸи дpyги нeщa, нa ĸoитo ни yчaт в бизнec yчилищaтa днec, нaй-вepoятнo ca нaй-пoдвeждaщoтo нeщo. Aĸo пoглeднeтe ĸъм вeлиĸитe инвecтитopи, ĸoлĸoтo и paзлични дa ca тe – Уopън Бъфeт, Kapл Aйĸън, Keн Лaнгoн, тe ca мнoгo ĸoнцeнтpиpaни в зaлoзитe cи. Te виждaт нeщo, пoдxoдящo зa инвecтиции, и зaлaгaт и ĸъщитe cи нa нeгo. Toвa e и мoят нaчин нa инвecтиpaнe. Taĸивa възмoжнocти oбaчe ce виждaт oтнocитeлнo pядĸo – мoжe би вeднъж или двa пъти в гoдинaтa…Ocнoвнaтa гpeшĸa cпopeд мeн, ĸoятo 98% oт пopтфeйлнитe мeниджъpи или индивидyaлнитe инвecтитopи пpaвят e, чe тe имaт yceщaнeтo, чe тpябвa дa ca нa пaзapa нeпpecтaннo. Aĸo нaиcтинa видитe изĸлючитeлни възмoжнocти зa инвecтиции, тo тpябвa дa cлoжитe вcичĸи яйцa в eднa ĸoшницa и пocлe тpябвa дa cлeдитe тaзи ĸoшницa мнoгo внимaтeлнo.”.\nТова е съветът как трябва да инвестирате от един от най-великите инвеститори на всички времена - Стенли Дръкенмилър - инвеститорът, съумял да реализира доходност от над 30% за период от повече от 20 години. Малцина са инвеститорите, които могат да се похвалят с подобно постижение!\nСега обаче, ще се опитам да дам няколко потенциални насоки, как да сте "добро прасе". Както виждате от изказването на Дръкенмилър едно от нещата, на които той отделя особено внимание е, че трябва да сте търпеливи и да търгувате по-рядко...\nОт моята практика в търговията на финансовите пазари (от 2000-та година насам), съм стигнал до няколко извода. Първо - инвеститорите се провалят, защото ползват твърде голям ливъридж (а не защото не познават правилната посока на пазара, или на даден актив); и второ - инвеститорите се провалят, защото търгуват твърде често и безраборно и не таймират (не подбират най-добрия момент за влизане в актива) правилно пазара. А да и още нещо много важно - ако случайно влязат в правилния момент, много често излизат по-рано от първоначалните си планове, което "убива" доходността им в дългосрочен план. Получава се така, че инвеститорите ограничават печалбите си, вместо да правят това със загубите си.\nТоест, ако държите нещата в инвестирането прости, шансовете ви за успех в инвестициите, дори и да нямате задълбочени познания, далеч не са лоши.\nСега ще обърна по-специално внимание на един от посочените по-горе критерий за това да не се проваляте. А именно - няколко начина как да таймирате пазара и да изберете добър момент за да инвестирате в актива, който наблюдавате.\nБъдете търпеливи, както съветва Дръкенмилър и не "свръхтъргувайте"\nТърпението и дисциплината са двете ключови черти, от които се нуждаете, за да сте печеливш в инвестиционната игра. Помнете - "това е игра с нулев резулта" и вашата печалба, всъщност е загуба за някой друг. Ето защо, търпението и дисциплината са критични за успеха.\nКакво обаче значи да сте търпеливи в инвестирането?\nДа кажем, че четете дадена статия, или анализ и си харесвате един актив (независимо дали е валута, акция, злато, или др.). Това не означава обаче, че трябва веднага да го купите. Може би в статията се говори колко подценен е този актив, който много е вероятно да е отбелязал сериозно понижение в цената си. И отново много е вероятно анализа да е от финансова институция, или анализатор, който говори за този актив, защото вече е в портфейла му и дори го е купил на по-висока цена... Отново нямате мотив да бързате с покупката. Всъщност в началото няма да имате идея за това как се движи този актив, докато не го наблюдавате известно време.\nИма едно правило "t+2" (всъщност аз съм си го измислил), което гласи - ако "t" е моментът, когато смятате, че трябва да направите инвестицията, изчакайте още два дена, преди да влезете.\nДа купувате поевтиняващ актив е, като да се опитвате да хванете "падащ нож". Ситуация в инвестирането, която често е особено болезнена и води до сериозни загуби. Първо си задайте въпроса - какви са причините за поевтиняването на този актив. Ако те са фундаментални и няма перспектива за подобрение, то защо ви е този актив. Може би е по-добре да се насочите към нещо друго...\nВторо - можете ли да предположите точно до кога ще поевтинява този актив? Колко още надолу? Или пък колко още нагоре?\nСпомнете си само как от две-три години слушаме една и съща песен от анализаторите за "край на бичия пазар". За този период обаче, индексът продължава с ръста си и нови и нови рекорди. Всички скъсили щатския индекс S&P 500 на 2 300, или 2 400 пункта в очакване на корекция от 20% са натрупали сериозни загуби. И да - корекция от 20% най-вероятно ще има, но дори и да се случи, тя едва ли ще отведе индекса до нивата, при които много от масовите инвеститори са го скъсявали!\nНа следващо място, преди да си купите един актив, би било добре, търпеливо да изчакате, не само да спре да пада, но и да започне да поскъпва. Не се паникьосвайте обаче и не купувайте при първите признаци на поскъпване. Продължете да чакате търпеливо...\nКолкото по-дълго е поевтинявал, или поскъпвал този актив, толкова по-голяма ще е съпротивата, когато той ще посрещне, когато започне да поскъпва. Припомнете си старото правило в техническия анализ - "всяко истинско дъно, или връх се тестват".\nТоест, почти е сигурно, че ще имате добра възможност да си купите актива по време на тест на дъното дори и след силна първоначална корекция. Така ще имате много по-добра визия и възможност да си позиционирате стопа за ограничаване на загубата (малко над предходния връх, ако скъсявате, или под предходното дъно, ако купувате). Така няма да се опитвате да "хващате падащ нож". Така ще имате много по-голяма увереност, че трендът вече може и да се е променил (разбира се може и да не се е променил, но пък ще имате стоп за ограничаване на загубата малко под старото дъно, или над стария връх).\nВсички нетърпеливи инвеститори могат да се обърнат и към още един съвет на експертите - в крайна сметка активите (добрите такива) се връщат към средните си стойности на търговия.\nИ тук на помощ могат да се включат и други прийоми на техническия анализ за по-добро таймиране на инвестиционното решение.\nНапример - ако сте контратрейдър, то освен към тест на дъното, или върха, можете де ползвате и пълзящи средни, като индикатори. Те могат да ви помогнат не само да визуализирате промяната на тренда (при златни, или смъртоносни пресичания), но и да ви дадат признаци за цели на противоположното движение (цел за печалбата), моменти на свръхкупеност (при голяма отдалеченост на две средни, както и на цената от тях), както и за потенциални стопове за ограничаване на загубите. Можете да ползвате собствени индикатори, или пък чужди индикатори.\nНо най-важното е преди да влезете в една позиция да имате точна представа за фундамента на актива, стратегия за влизане и излизане от позицията и ограничаване на загубата, както и за риска, който поемата с нея. И за всичко това, отново се изискват търпения, дисциплина и търпения и дисциплина...\nСега ще визуализирам казаното с едно изключително просто съчетание на две пълзящи средни величини, които често използвам в търговията. А активът, който ще е в примера е среброто...\nСтратегията е много проста и е подходяща за контратрейдъри, които търсят да скъсяват поскъпнали активи и да купуват поевтинели. Тя е приложима също така върху всякакъв род активи и по мои наблюдения работи доста добре. Може да се прилага от по-краткосрочни и много дългосрочни инвеститори. Единственият й недостатък (което за мен е по-скоро предимство) е, че дава относителни редки сигнали, когато се прилага само върху един актив (защото изисква да се прилага на малко по-дългосрочни графики, минимум дневни). Добрата новина е, че инвеститорите могат да търсят активи, където тя е приложима.\nТази стратегия дава сигнал, че един актив е надценен, когато 50-периодната средна е много над 200-дневната (и отдалечеността между двете средни е далеч по-висока от традиционната в исторически план), а в същото време цената на актива е поне с толкова (колкото е разликата межде 50-периодната и 200-периодната) над 50-периодната. В този случай инвеститорите започват да наблюдават актива отблизо. И тук се намесва търпението... Те чакат първите признаци на слабост, ако ще скъсяват, или на сила, ако ще купуват. но те не правят това, след признаците на слабост. Те започват да чакат тест на върха... И при наближаването му, залагат, че тренда се е променила и върха ще остане в сила.\nПървият признак, че са уцелили посоката, където могат и да добавят към позициите си - е връщане под 50-дневната средна величина. Тя би следвало да ограничи вече новата корективна вълна (зелените кръгчета на графиката), или пък да тласне актива силно във вашата посока. Целта на движението е 200-дневната средна, което на практика отговаря на принципа, че в крайна сметка активите се връщат към дългосрочните си средни стойности.\nВсичко казано до тук, се визуализира на следната графика:\nИ още един пример с широкия щатски индекс S&P 500 в момента. Да кажем, че смятате, че индексът не заслужава да е при исторически върхови нива, след 11 години и най-дългия си "бичи цикъл".\nСъщо така, ще приемем, че вярвате на съветите на експертите от JPM и MS, които предупреждават, че индексът може да загуби около 10% от стойността си, при това само в рамките на следващите няколко месеца. От една страна индексът е изключително близо до историческия си връх от този месец - само на около 1% от него.\nИ докато това е добра отправна точка за късите продавачи, защото могат да поставят близки стопове за ограничаване на загубите, за дългосрочните инвеститори, ситуацията все още може и да не изглежда, като добре разгърната за скъсяване. Защото, както вече казах, добре е първо да има потвърждение, че посоката е променена, за което може да се приеме трайно понижение под стария връх (на около 1% в момента).\nТоест, както се вижда от графиката, късите продавачи, би следвало да се насочват към индекса при трайно понижение под 2 950-2 940 (зелената линия от предходния връх). Те би следвало да поставят своите стопове за ограничаване на загубата при рекордната му стойност (каквато и да е тя) и да се целят в тест на 200-седмичната пълзяща средна, която в случая е при ниво от 2 470 пункта. Като първа цел обаче, може да се приеме и 50-седмичната пълзяща средна, при ниво от 2 750 пункта (на около 200 пункта от входната точка).\nПодобна стратегия, макар и далеч по-рядка търговия би подсигурила на инвеститорите много добри съотношения доходност риск. В случая с широкия щатски индекс S&P 500 става въпрос за потенциален стоп за ограничаване на загубата на около 2.5% (ако върха остане 3 010 пункта), срещу потенциална печалба от 6.7% (до 50-седмичната средна) и 15% ако 200-седмичната пълзяща средна бъде тествана. Или съотношение доходност риск от над 2 в първия случай и около 5 - във втория, което е отлично...